LidanRubinov/Halacha-QA huggingface dataset:
שאלה: עדיפות בתפילה באמצע נסיעה: אני נאלץ לצאת באמצע הלילה לנסיעה, וניתן לעשות רק עצירה קצרה. האם עדיף להתפלל בעלות השחר או שמותר להמשיך בנסיעה ואז להתפלל בנץ? האם מותר לנסוע עוד כשעה ע"מ לעצור במקום עם מנין?
תשובה: תקפיד, אם אפשר, כאשר מגיע זמן התפילה בבוקר לעצור לכמה רגעים, להגיד כמה ברכות. כך אומר התרומת דשן, שצריך להגיד לפחות משהו. אחר כך תמשיך ליסוע ותתפלל במניין, היות והמניין עדיין בתוך זמן תפילה.
שאלה: שינוי שם משפחה: ברצוני לשנות את שם משפחתי מ- לוי ל- לביא,האם זה ר מבחינה דתית הלכתית?
תשובה: שם משפחה אין בעיה להחליף. במיוחד שאתה משאיר את זה כשם משפחה עברי.
שאלה: אמירת קוממיות בארצנו: האם מותר לומר קוממיות בארצנו ולא לארצנו או שיש פה שינוי מטבע חכמים? כנ"ל בברכת ק"ש של שחרית "אהבת עולם".
תשובה: חכמים תקנו לפי הגולה, לכלל עם ישראל, אבל אין בעיה להגיד בארצנו.
שאלה: שימוש בתוצר של תוכנה לא חוקית: חבר שלי משתמש בפרוייקט השו"ת, שככל הנראה יש בו בעיה של גזל. האם מותר לי להשתמש במקור שהוא העתיק מתוך הפרוייקט ושלח לי?
תשובה: אסור להשתמש בתוכנה גזולה, כל שכן תוכנה של דברי תורה, שהרי זה בבחינת מצוה הבאה בעבירה. הרב ניר אביב
שאלה: האם מותר לאכול במקום עם הכשר בד"ץ?: לכבוד הרב בהמשך לשאלה הנ"ל, האם כאשר נתקלים בחנות כזו, האם מותר לאכול שם: א. האם אפשר לסמוך במקרה כזה על כשרות? ב. האם מותר מבחינה הלכתית לאכול במקום שההכשר שלנו מנוגד לחוק? ג. האם מבחינה מוסרית ראוי לאכול במקום כזה? השאלה נשאלה בהמשך לשאלה "הכשר בד"ץ ללא הכשר הרבנות המקומית"
תשובה: ב"ה שלו-ם וברכה, ההכשר בכל מקום תלוי במשגיח של אותו מקום לכן תמיד יש להתעניין ברמת הכשרות של המקום אצל המשגיח. נתינת כשרות בלי רבנות כחוק לא רק שמנוגדת לחוק אלא גם מחלישה את הכשרות הכללית בארץ. האם אתה רוצה להיות שותף לנ"ל?! הרב חגי בר גיורא
שאלה: עט על שולחן בסלון בשבת: ילד שם בשבת עט על שולחן בסלון שלא אוכלים עליו. האם מה שמפריע לי שהעט נמצא שם גם כן נקרא היתר לצורך מקומו?
תשובה: אם הימצאותו של העט מפריעה בשל נוכחות אורחים, מותר להזיזו מן המקום בו הוא מונח. שבת
שאלה: שינה באולפנה בזמן השיעור: אם ישנתי בשיעור באולפנה, אני צריכה אחרי הקימה ליטול ידיים 3 פעמים לסירוגין?
תשובה: לא. שינת עראי תוך כדי שיעור לא מצריכה נטילת ידים. מן הראוי כמובן לא לישון בשיעור.
שאלה: מעשר מכמות קטנה: יש לי גינה קטנה ומידי פעם אני קוטף מספר עגבניות או קולורבי אחד. מאית מזה זה חלק קטן של הפרי. אפילו לא פרי שלם. בודאי כאשר אני קוטף ירק אחד בלבד. השאלה היא כיצד מעשרים על קולורבי אחד? חותכים חתיכה קטנה ממנו למעשר? אודה לכם על התשובה השאלה נשאלה בהמשך לשאלה "איך מעשרים?"
תשובה: וברכת ד' מעשרים אפילו מפרי אחד או מחלק של פרי, למרות שמאית מפרי אחד הוא דבר מאד קטן, בכל אופן יש להפריש מכל דבר הנאכל. יש פעמים שאפשר לעשות נוסח הפרשה מראש, כגון: ביום א' עושים הפרשה מראש לשבוע, כאשר לוקחים בחשבון את מספר הפירות שיקטפו השבוע, ומייחדים פרי אחד מיום א' עד יום א' הבא, ועליו אומרים את הנוסח לגבי כל השבוע. הנוסח נמצא במשפט כהן סי' לה. במקרה כזה יש להקפיד כל השבוע שהפרי שיועד למעשרות לא נפסד, וכמו כן, כל פעם שרוצים לאכול מהירק שנתלש יש לומר שהתרומות ומעשרות הן על דעת ההפרשה הראשונה שנעשתה ביום א'. מצו"ב נוסח הפרשה מראש: נוסח סדר הפרשת תרומות ומעשרות על להבא. תולש פרי אחד, או שנים או יותר, ואומר: הנני קובע פרי זה, - או פירות אלו, - שיהיה להפריש מזה תרומה גדולה ותרומת מעשר, על כל מה שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול מפירותי. וחוזר ואומר: כשיעור גודל חטה אחת מצד התחתון של פרי זה הרי הוא תרומה גדולה על כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול, בכל פעם, עד שיתמלא כל הפרי ויעשה כולו תרומה. ואחר כך נוטל פרי תלוש אחר ואומר: אחד ממאה ממה שיש כאן בצד התחתון של פרי זה נגד כל מה שאתלוש ואוכל, אני, - או מי שהוא מבני ביתי או כל מי שיאכל מפירותי, - בכל פעם, יהי' מעשר, ושאר חלקי מעשר יהיו בצד התחתון של כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלשן, לכשיתלשו מעכשיו, ואותו חלק המאה מעשר שבפרי התלוש הזה יהי' תרומת מעשר על המעשר של הפירות המחוברים, לכשיתלשו. ואם ישאר מהפרי, שיחדתי לתרומה גדולה, או מהפרי שיחדתי לתרומת מעשר, אחר כל היום והלילה של אכילתנו מהפירות שנתלוש, יהי' הנשאר ג"כ תרומה בכל מקום שהוא סמוך לתרומה ולתרומת מעשר שלמעלה. ומעשר שני יהי' בצד העליון של כל הפירות, שאוכל אני, - או מי שהוא מבני ביתי, או כל מי שיאכל מפירותי, - לכשיתלשו, ויהיו מחוללין ופדויין (הן וחומשן) על פרוטה, או שוה פרוטה, שיחדתי לפדות בה מעשר שני. ובשנת מעשר עני יאמר כן, שהוא מיחד את הצד העליון למעשר עני. ובכל פעם שתולש לאכול יאמר: אני סומך על מה שפירשתי בשעה שקראתי את שם התרומ"ע על הפירות התלושין, שיחדתי אותם לתרומ"ע על הפירות הללו לכשיתלשו. (עה"ק ירושלים ת"ו, שנת תר"ץ) הרב יהודה עמיחי מכון התורה והארץ
שאלה: שירות לאומי במוזיאון: האם ישנה בעיה לעשות שירות-לאומי במוזיאון? (השרות כולל הדרכה במוזיאון לקבוצות מכל הגילאים).
תשובה: לא נראה שיש בזה בעיה.
שאלה: אמא שלי נחלשה באמונה:, מראש אני מתנצלת על אורך המכתב ואני יותר מאשמח אם תפנה מזמנך היקר לענות לשאלתי. רציתי לקבל עזרה בדבר שחשוב לי מאוד והאתר הזה נראה לי הכי נכון. אז ככה אנחנו משפחה לא שומרים שבת אבל גם לא נוסעים בשבת לא כותבים לא חותכים נייר לא מדליקים גז וכו בקשר לטלויזיה סלולרים תנור חשמל והשאר אנחנו כן,לפניי 3 חודשים בערך עברנו מאז אימי הפסיקה להדליק נרות שבת והאמונה שלה התערערה היא לא הפסיקה חס וחלילה להאמין אבל היא אומרת שהיא מאוכזבת מהשם,אחי משחק כדורגל בבוגרים הוא בן 21 וכשלא הולך לו היא מתאכזבת ובמיוחד השנתיים האחרונות ממש לא מוצלחות חשבתי שבגלל שעברנו דירה היא עשתה שינוי(לרעה) כמובן והחליטה שנמאס לה סתם אין לה כוח אבל זה יותר מזה אני מנסה לחזק אותה להגיד לה יאלה אמא בואי נדליק ביחד נרות והיא אומרת תדליקי לבד ולא עוזר היא לא רוצה וגם אם כן זה רק בשבילי לא בשביל אף אחד אחר,ואני רוצה לציין שהיא גם באה ממשפחה של רבנים ושומרי שבת והכל השתנה לה פתאום אני גם מנסה לדבר על השם יתברך לטובה כדי שתשנה את דעתה לגביו אבל זה לא צלח,היא לא מודעת לזה שהשם זה לא רק שטוב והוא עושה בשבילך דברים אלא גם כשהוא מכשל אותנו ונותן לנו כלים לחיים להתמודד איתם,בבקשה חשובה לי מאוד האמונה של אמא שלי כואב לי שזה המצב תן לי עצות לשנות אותו אני מצטערת על האורך של המכתב אבל רציתי לשתף אותך. שיהיה לכול עם ישראל שבוע טוב ובהרבה הצלחות ושגשוגים.
תשובה: לך, קראתי את מכתבך ואני מודה לך על כך שלא קיצרת כל כך, וכתבת את מה שמפריע לך, ואת מה שאת מרגישה. על ידי אריכות גדולה יותר קל לי יותר להבין במה מדובר, ולהעריך את התשובה שתהיה יותר מתאימה לאדם ששואל. אינני יודע מהו המשבר שאמא שלך עברה, וגרם לה להתרחקות מה', וללא ספק שזה חבל וכואב. יחד עם זה קשה לי לדעת איך להמליץ לך לעזור לה, כי בדרך כלל יש מחסום טבעי אצל ההורים, שקשה להם לקבל מהילדים שלהם. בדרך כלל ההורים הם בגדר הנותן, וקשה להם להיכנס לגדר של מקבל מהילדים. הילד נתפס אצלהם כקטן וכלא ממש מבין, ולכן המחסומים מקשים מאוד את האפשרות לקבל מהם. הואיל ואינני חושב שאמא שלך תספר לך את הסיבות לירידה שלה, לא תוכלי כל כך לנגוע בנקודות עצמן, אלא רק לעקוף אותן. אמא שלך לא מדליקה נרות, ולא יעזור אם תנסי לגרור אותה לעשות זאת. אז מה כן? חשוב מאוד שתגרמי לה לרצון, תעזרי לה, בלי להדגיש זאת, לחוש יותר את העונג של השבת. לדוגמא, תדליקי את נרות שבת, ותעמדי ליד הנרות כמה זמן, תתבונני בנרות ותחשבי על השבת. את יכולה גם לשיר משהו מרגש ליד הנרות. אמא שלך תראה אותך, אמא שלך תרגיש שהנרות יש בהן משהו מיוחד, עונג מיוחד, וזה יעורר אצלה את הגעגועים למצווה הנפלאה הזו. אל תעשי כדי שהיא תיראה, אלא תעשי באופן טבעי, והיא תיראה. תוסיפי קדושה ועונג בסעודת שבת, ובמשך הזמן הדבר יגרום לשאר המשפחה להצטרף. דברים טובים וקדושים מושכים ומדבקים, אך אם עושים אותם בתור הצגה, הם רק גורמים לדחיה. עשי זאת בעדינות, עשי מתוך שמחה, וזה ישפיע, ואל תנסי יותר מידי למשוך אחרייך את האחרים, הם יבואו, גם אם יקח זמן, אבל ההגעה שלהם תהיה מתוך אמת ולא מתוך הכרח ומתוך הצגה אלייך. חשוב מאוד, כל הזמן לראות את הטוב, לעסוק בטוב ולפתח את הטוב. אשמח להמשיך את הקשר ולעזור לך עוד בכל מה שאוכל, ובינתיים חישבי על הדברים שכתבתי, ואשמח לתגובה. הרב יצחק גרינבלט zahig1 gmail.com
שאלה: למודי רפואה משלימה-רייקי: התחלתי ללמוד רייקי, ומאז אני שומעת דעות חלוקות בעניין.חלק אוסרים על השימוש בגלל הסמלים וחלק מתירים להשתמש ברייקי מלבד השימוש בסמלים.אני בחורה יהודיה שומרת מצוות שמביאה את המקום שלי ללימודים האלו.אני מזמנת את האנרגיה מבורא עולם ולא מאיזה אני עליון או מהיקום.היה ברור לי מהרגע הראשון שאני לא מתכוונת להשתמש בשום סמל שלהם. וחשוב לי מאוד לסיים את הלימודים האלו ובאמת הייתי רוצה להבין מדוע אסור ללמוד את זה.הרי אני לא ממירה את דתי או מקבלת תורה חדשה זה לצורך ריפוי שוב אני מזכירה ואומרת שאני לוקחת את זה לכיון היהודי דתי שלי ולא כמו מה שמלמדים. הייתי שמחה לקבל את עצתו של הרב בנידון.
תשובה: כל מה שנוגע לחכמה והבנת דרך ארץ ביתר עומק ונתינת כלים להבריא אותה ניתן ללמוד. מה שנוגע לנשמה ולהופעת הרוח הישראלית, אין לנו אלא תורת ישראל שנטע בתוכנו.
שאלה: הסגולה שבעורלה של תינוק: ברצוני לשאול שאלה והיא: האם עורלה של תינוק שקוברים אותה זה סגולה לפיריון? חברה שלי הביאה לי את העורלה של התינוק שלה שנולד לפני כחודש בערך והיא אמרה לי לקבור אותה איפה שאני רוצה ולבקש בקשות לפיריון. האם זה נכון? במידה וכן, איפה קוברים? בחצר של הבית?
תשובה: אנו עם סגולה ולא עם סגולות. תפילה עוזרת גם בלי ערלה. העיקר שלא תהיה ערלת הלב.
שאלה: קדיש למי שלא הכיר את אביו: סבי נפטר ביום י"ז סיוון כאשר אבי מורי היה בן 6 חודשים. האם אבי צריך כל שנה לומר קדיש על אביו ביום הפטירה (י"ז סיוון) או שבגלל שהוא לא היה מחוייב מלכתחילה אז גם עכשיו אין שום חיוב? ואם אבי לא אומר האם אני יכול להגיד? האם אני אהיה חייב את רשותו של אבי או לא? כמו כן, האם חובה לערוך גם אזכרה ביום הפטירה או בשבת שלפני יום הפטירה. (הזכרת השם בעליה לתורה וכן עריכת כיבוד לברכות לעילוי נשמתו) או שזה רק מנהג יפה ואין חובה? מראש. אשמח לקבל את דעת הרב עובדיה יוסף שליט"א ואת דעת הרב מרדכי אליהו זצ"ל.
תשובה: ראוי שאביך יאמר קדיש ביום הזיכרון וכן לערוך אזכרה ועליה לתורה. כיבוד אב ואם ישנו גם אחרי החיים וזוהי מצוה יקרה מאוד. ואם קשה לאביך תבקש רשות ממנו ותאמר קדיש ובזה אתה מזכה גם את אביך ולא רק את הסבא. נראה לי שזה מתאים גם לדעת הרבנים הגדולים שהזכרת.
שאלה: להדליק תאורה אוטומטית בשבת: אני שואלת לגבי תאורה בשבת. אני עובדת בהוסטל לחולי סכיזופרניה בשבת. ביציאה מההוסטל לכיוון הרחוב קיימת תאורה שפועלת על ידי חיישנים. אם אני יוצאת מהבית אני בהכרח גורמת להדלקת האור ואין דרך צדדית אחרת. מנהלת ההוסטל לא רוצה לנטרל זאת בשבת כי זה מורכב. אין לי עניין לצאת לחוץ לשם פיקוח נפש אבל האם אני יכולה לעבור שם כדי לנשום אויר צח בחוץ או לפגוש חברים למרות שעם צאתי מהבית בהכרח ידלק האור וזאת משום שמגמתי היא לצאת מהבית ואני לא חושבת על האסור בשעה שהוא נעשה, אני לא חושבת להדליק את האור.
תשובה: אם יש דרך לעקוף את המקום הרגיש - עדיף. אם אין דרך אחרת ואינך מעוניינת כלל בתאורה ואינך זקוקה לה כלל ואינך מתכוונת לתאורה, אם לא מדובר בתאורת ליבון זהו פסיק רישיה דלא ניחא לך באיסור דרבנן (או לכה"י רק ספק דאורייתא) ומותר. אך אם מדובר בנורת ליבון הבעיה חמורה יותר. תבררי איזו נורה דולקת.
שאלה: שבועה לפני גיל מצוות: הרב, רציתי לדעת האם שבועה שנשבעתי כשהייתי מתחת לגיל מצוות תקפה היום כשאני בת 13?
תשובה: כתוב בגמרא: "איש כי יפליא נדר - מופלא הסמוך לאיש", לכן תוך השנה לפני הכניסה לגיל מצוות, כשהיית בת 11 (לבנים בגיל 12), אם כבר ידעת מהם נדר או שבועה את תהיי מחוייבת לקיימה. אבל אם נשבעת יותר משנה לפני בת מצווה או תוך שנה לפני בת מצווה אבל לא ידעת מה זו שבועה, לא תהיי מחוייבת.
שאלה: להקל ולהחמיר בפסיקה לציבור שרובו אינו דתי: כאשר באים לתת הנחיה הלכתית לטובת ציבור גדול האם יש ללכת ע"פ הדין (ולהתיר) או בגלל חשש שמא אנשים רבים בציבור יבואו לידי תקלה היות ואינם שומרי תורה ומצוות, כגון: בצבא, ואינם יודעים להבחין כיאות בין מצבי ההיתר לאיסור עדיף לעשות סייג ולאסור דבר שמעיקר הדין היה מותר לעשותו בשבת לדוגמא: להנחות על ציוד חיילים במנות קרב לארוחת שבת אחת (מדובר בארוחת שבת בצהרים שכן בליל שבת מגיע להם אוכל חם לפני השבת) במקום להסיע ע"ב רכב מבצעי אוכל חם לחיילים - עלול לגרור שיחות טלפון מיותרות של תיאום, נסיעה מיותרת היות ולא כולם מבינים מה אסור ומותר, וכן עלול לגרום שבפעמים אחרות אנשים יעשו היתר לעצמם במקום שאפילו מעיקר הדין אסור להסיע את האוכל. האם נעדיף ללכת מעיקר הדין שהסעת האוכל ברכב שנוסע בהיתר או שמא מהשיקולים שכתבתי לעיל עדיף לא לתת פתח ולהנחות על איסור שינוע האוכל לטובת החיילים בשטח ואז החיילם יסתפקו באוכל קר? איני בא לעקוף את הנחית הרבנות הצבאית אלא לשאול על השיקול להיצמד להיתר או להעדיף לאסור בפסיקה לציבור גדול שרובו אינו שומר תורה ומצוות. אודה על ציון מקורות לעיון והעמקה בהכרעה שיקול הנ"ל.
תשובה: משאלתך ניכר שאתה 'חי' את הנושא מכל צדדיו. ככלל, חשוב לפסוק לפי הדין ולא להוסיף גזירות מעבר למה שגזרו ח. בנוגע לחיילים אף יש לפסוק להקל כשאפשר. אך להפעלת הצבא השיקוליים הם רחבים יותר. לדוגמא: בצבא אסור לבשל בישולי חלב, למרות שברור שאין בכך איסור. ההנחיה נקבעה על מנת להגן על מערך הכשרות הגדול והמורכב בצבא עם כוח אדם לא גדול של משגיחים. בהנחיה זו היה ראיה למרחוק (נקבעה עוד בימיו של הגר"ש גורן זצ"ל). לעצם שאלתך: ניוד מזון ע"י רכב מבצעי אין בו משום תוספת הבערת דלק ובוודאי אם הרכב גדול כמו בטשי"ת. איסור תחומין במחנה עד יב' מיל ראה במשיב מלחמה להתיר שאין תחומין במחנה (הלכה כסידרה ח"ד עמ' 188 סעיף מט וההערות שם). ועוד, גובה ריצפת בטשי"ת, שהיא מעל 80 ס"מ, סומכים להקל שאין תחומין אף ביותר מיב' מיל (חזו"א,ראה הלכה כסידרה ח"ד עמ' 166 הערות 3,5 ). הורדת המזון מהרכב למוצב - כאשר יש שטח שאינו מעורב, נדרש להשתמש במקום פטור ליד הרכב ומשם להכניסו למוצב. האם נראה לך שזה ישים? אם היה מדובר בתשובה במציאות פרטית ניחא. אך במערכת כזו גדולה, ומי שמכיר אותה יודע והנך נראה לי מכיר אותה היטב, הדבר לא ישים. ולכן ראוי לכבוד השבת שיאכלו מנות קרב או ההעמדת פלטות לשבת בכל מוצב או פילבוקס. ואנשי הלוגיסטיקה יכולים לשפר את המנות, ויש הרבה אפשרויות לשפר את המזון לחיילים אבל זהו תפקידם של קציני הלוגיסטיקה ולא של הרבנות הצבאית. לסיכום: כאשר מנחים חיילים הלכתית ראוי להקל להם אך כמובן לא להפוך דין המותר בדיעבד לנורמה קבועה, וכאשר קובעים הנחיות מערכתיות נדרש שההנחיה תבוצע בצורה ראויה, הנחיות פשוטות להבנה, פשוטות ליישום ולא משתנות חדשים לבקרים, על מנת שההנחיה תוטמע לכול הגורמים הנוגעים בדבר.
שאלה: להפעיל קומקום בשבת על ידי שעון שבת: לרב האם מותר לכוון שעון שבת שקע כך שיפעיל בשבת את הקומקום החשמלי וירתיח את המים שבו, וזאת על מנת להשתמש במים שירתחו לשתיה (הקומקום יכבה מעצמו לאחר הרתיחה)?
תשובה: הדין בהפעלת שעון שבת המחובר למיחם או קומקום מערב שבת על מנת להרתיח מים בשבת מותר בתנאי שהמים הורתחו לפני שבת. ולצורך בישול תבשיל שלא התבשל לפני שבת ולהניחו מערב שבת על פלטה המחוברת לשעון שבת הדבר שנוי במחלוקת. ועל המיחם ראוי להשים שלט 'לכבוד שבת קודש'. למרות שאפשר לסמוך על ההיתר לשאלתך רבים מחמירים לא הייתי מציע להשתמש בפתרון זה, וראויה השבת שהכול מוכן וערוך טרם כניסת השבת. הרחבת ההסבר לפסיקה: בשו"ת צי"א (ח"ב ו,ז ח"ג יח, ח"ז סימנים טז- יח) דן בשאלה זו ואסר להניח אוכל לא מבושל על פלטה המופעלת ע"י שעון שבת על מנת שיתבשל בשבת תבשיל לח שלא היה מבושל בכניסת שבת. לא מפני שיש איסור בישול, הרי לא נעשתה מלאכה ע"י בשבת, וכליו העושים מלאכה בשבת מובא במשנה שבית הלל מתירין. אך חשש: א. שמא יגיס. ב. אסור להניח קדירה מע"ש דשמא יבוא להניחה בשבת. הרב צבי פסח פרנק זצ"ל חלק עליו וכתב לו: א. אם המכסה מהודק יפה שלא קל לפותחו לא חוששים לשמא יגיס. ב. הטעם השני לאסור שמא יניח סיר שלא מבושל בשבת,זוהי גזירה חדשה ואין בכוחנו לגזור גזירות. לעניין הרתחת מים בשבת ע"י שעון שבת המופעל מע"ש גם הצי"א מתיר בתשובתו ח"ז, טז וכתב: שהרי במים אין חשש לשמא יגיס.
שאלה: סעודה שלישית בערב ראש חודש - המשך: 1. האם הכוונה היא רק לאכילת פת או כל מאכל ומשקה? 2. האם אפשר להמשיך בשירים ודברי תורה, ולברך מאוחר יותר? 3. אם אפשר להמשיך כנ"ל, האם אומרים רק רצה? השאלה נשאלה בהמשך לשאלה "סעודה שלישית בערב ראש חודש"
תשובה: את אכילת הפת יש לסיים ביום. אפשר להמשיך ולשיר, ולברך במוצ"ש רצה בלבד.
שאלה: האופנים וחיות הקודש בתפילת שמונה עשרה: מי מה הם האופנים וחיות הקודש?
תשובה: כל מערכת הכוכבים בנויה על מסילות ושבילים הנעים בעיגול, והכוחות השמימיים הממונים עליהם נקראים אופנים. החיות הם אלה שממונים על כוחות החיים הטבעיים.
שאלה: מותר לעזור לאשה לבשל?: כבוד הרב ברצוני לשאול 2 שאלות שונות: 1) האם מורה שמתעצבן בקלות על תלמידיו ולא דן אותם לכף זכות עלול לעבור על ולפני עוור כיון שגורם שהתלמידים ישנאו אותו ואף יתחצפו אליו וכדו? 2) האם גבר שעוזר לאשתו באפיה בישול וסריגת כיפות לילדים- האם זה מבורך או שיש בזה חשש לא ילבש שעושה דברים שמתאימים יותר לנשים. וברכה
תשובה: לך, שאלה ראשונה: מורה שמרבה להקפיד על תלמידיו ולכעוס עליהם נוהג שלא כשורה, וכבר אמרו חכמינו: ש"לא הקפדן מלמד" (אבות ב, ה), כלומר מי שהוא מקדפיד וכעסן אינו יכול לעסוק בחינוך והוראה כיון שהתלמידים יראים ממנו ואינם שואלים מה שלא הבינו. ובכלל החינוך שנעשה בדכי נועם ובנחת חודר ללב התלמיד יותר ממה שבא בצורה של כעס והקפדה. מכל מקום אם יש מורה מסוים שמרבה לכעוס - יתכן וגם כיתתו אשמה בכך, שמפריעה לו ללמד וכד'. אומנם נראה שאין בזה איסור משום "לפני עיור", שכן המורה רוצה לחנך את תלמידיו ואם כל מי שרוצה לחנך את תלמידיו ומעיר להם עובר על "לפני עיור" הרי שבטלנו תורת חינוך. אלא דבר הנצרך לחינוך הילד מותר, גם אם הוא גורם לילד לכעוס על המבוגר לפי שעה, ואנו מקווים שכשיגדל יבין שמטרת המורה הייתה לטובה. ולא אסרה תורה לאב לחנך את בניו (למרות שהמכה את בניו הגדולים עובר משום לפני עיור לא תתן מכשול), לא שמענו שהמעיר או כועס על התנהגותם הרעה של בניו או תלמידיו עובר בכך, ואדרבא, הוא מחוייב לממחות בתלמידיו על דברים שיש בהתנהגותם וצריכים תיקון. סוף דבר, אומנם איסור אין כאן, אבל אווירה שפוגעת בחינוך יש כאן וראוי שהמורה והכיתה ביחד יחשבו כיצד לשנות את האווירה בכיתה. שאלה שניה: אין שום איסור לגבר לעסוק במלאכות של נשים, כגון: בישול או סריגה וכד'. ולא נאמר איסור לא ילבש אלא על בגדים והתנהגות של הקשורה לגוף, כגון: יפוי או תסרוקות וכד', אבל לא על מלאכה. ובמקום שקשה לאישה לשאת את משא הבית לבדה, אם מחמת עבודתה אם מחמת הילדים מצווה וחובה על הבעל לסייע ולהיות שותף בהחזקת הבית. בכך הוא גומל חסד עם משפחתו ועם אישתו. כיום שנשים רבות יוצאות מהבית לעבודה והן שותפות בנשיאת נטל הפרנסה, אין שום סיבה שנטל הבית יפול רק על כתפיהם. חשוב (גם מבחינה זוגית) שהאישה לא תרגיש סחוטה מרוב מטלות בבית, כאשר הבעל לא עוזר לה בגלל יראת השמים שלו (חשש לאיסור לא ילבש).
שאלה: נאמנות קטן בטבילת כלים: למדתי שקטן אינו נאמן על טבילת כלים. כשהייתי קטן זכור לי שאמא שלי נתנה לי הרבה כלים להטביל. מה עושים כעת? בדיעבד זה ר או שצריך להטביל את כל המטבח מספק?
תשובה: נכון, קטן אינו נאמן על טבילת כלים (שו"ע יור"ד קכ,יד) אלא אם כן גדול נוכח בטבילת הכלים. וכעת יש ספק לגבי הכלים, ולכן: כלים החייבים טבילה מדרבנן, כגון: זכוכית אין צריך להטבילם. פורצלן (חרס מצופה זכוכית) פלסטיק - לרוב הפוסקים בלאו הכי אינם צריכים טבילה כלל. ורק כלי מתכות שחייבים טבילה מהתורה נדרש מספק להטביל, ועצתי שתתחיל בטבילת הסכו"ם כי בהם אתם אוכלים. וחיוב ההטבלה רק כלי מתכות שיתכן וניתנו לך להטביל, אבל כלים שברור שלא ניתנו לך לדוגמא: סירים גדולים וכדומה אינך צריך להטביל.
שאלה: רמת כשרות ה-OU: האם ההכשר או.יו זה מהדרין למהדרין?
תשובה: ב"ה שלו-ם וברכה כשרות ה-OU על מוצרים המיוצרים בחו"ל היא רגילה ויש דברים שמקלים יותר מהרבנות הראשית, כגון: מתירים חלב נוכרי, לא חוששים לחדש, מקלים בבישול נוכרי בקיטור. על מוצרים שמיוצרים בארץ הם סומכים על המשגיחים הרגילים ומוסיפים תנאים שלהם ולא מקלים בדברים הנ"ל. הרב חגי בר גיורא
שאלה: אבלות לראש הממשלה: הרב. מה דין ראש הממשלה לעניין אבלות? גילוח, ישיבה על הרצפה, ניהול המדינה וכו מהדברים שהאבל אסור בהם. אלו דינים מתחדשים בראש ממשלה לעניין אבלות?
תשובה: הרמב"ם כותה בהלכ' מלכים, שמלך נוהג בכל דיני אבלות חוץ מישיבה על מיטה נמוכה. בפשטות, אם נניח שלראש ממשלה יש דין של מלך, הוא חייב לנהוג בדיני אבלות.
שאלה: מלון שגדל בקומפוסט: אני נוהג להשליך את שאריות האוכל לקומפוסט בחצר ביתי. לפני כמה שבועות שתלתי שם תפוחי אדמה ולאחר כמה ימים ראיתי שבין תפוחי האדמה החלו לנבוט זרעי מלון, לא ידעתי או התכוונתי לגדל מלון, האם עלי לעקור את נבטי המלון משום כלאיים?
תשובה: וברכת ד' יש לעקור את המלון בהקדם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חיבור לכבלים נמשך אחרי ההתנתקות מהשירות: בבית הורי היה חיבור לחברת הכבלים ולפני מספר חודשים הם ביטלו את המנוי וקנו את הממיר החדש שקולט מספר ערוצים. לאחר הביטול הקליטה עדיין נמשכת והם יכולים לצפות בערוצים השונים. התקשרנו מספר פעמים לחברה כדי להודיע להם שאנו עדיין מחוברים, אך הם אומרים "מבחינת החברה אתם מנותקים". מה הדין? האם יש פה גזל כשצופים כך בטלוויזיה? האם הדין יהיה אותו הדבר גם בשעת צפייה בערוצים הנקלטים בממיר החדש (עידן )?
תשובה: מכיון שהחברה אמרה שמבחינתה היא לא רואה בכם צרכנים של השרות שהיא נותנת הרי שמותר לכם להנות ללא ת הדבר דומה לאדם שגר בחצר חברו וחברו מודיע שחצר זו אינה עומדת להשכרה ואין הוא מפסיד מכך, לכן המתגורר פטור מדמי השכירות (חושן משפט סימן שס"ג ). (למותר לציין שהצפיה בערוצי תקשורת אלו ברוב הפעמים אינה תואמת את רוח התורה והיהדות).
שאלה: צורת הנשיקה לילד: האם הורה שנותן נשיקה בפה לילד זה מותר? יש הורים שאומרים שמותר להם לנשק בפה כי זה ילד שלהם וזה נעשה במחשבה תמימה (הנשיקה) אבל עם מישהו אחר ינשק את ילדם בפה אז זה אסור.
תשובה: : אין בכך איסור. אולם מדרך ארץ רגילים להביע חיבה לא בדרך של נישוק בפה אלא רק בדרך של נישוק בלחי. נישוק בפה מתאים רק לקשר בין איש לרעיתו.
שאלה: שילוח הקן בסנונית: לכבוד הרב האם סנונית הינה ציפור טהורה לענין שילוח הקן? כיצד יש לנהוג למעשה כאשר שני בני הזוג זכר ונקבה מקננים יחד? השאלה היא למעשה. ב ו
תשובה: איני יודע אם הסנונית ציפור כשרה, אולם בלאו הכי אין מצוה לגרש צפורים מקניהן.
שאלה: חתונה של זוג תימני בתאריך ב  בסיון: האם לאשכנזי מותר ללכת לחתונה של זוג תימני שמתחתן בתאריך בב בסיון?
תשובה: מותר להשתתף בחתונות של המתחתנים בזמן שלמוזמנים אסור להתחתן  אג"מ א קנט  מלבד זאת הביא המשנ"ב  תפט טו  שאף האשכנזים מקילים בנשואין מר"ח סיון. מזל טוב
שאלה: שירי ילדים ביום הולדת בספירת העומר: לכבוד הרב, יש לי ילדה שהיה לה יומולדת ביום שני והיום אנו חוגגים לה (היא בת 3). ברצוני לדעת בבקשה האם מותר לי להשים לה שירי יומולדת לילדים? חשוב לי לציין כי זו ילדה שמאוד אוהבת שירים ויום הולדת בלי שירים לא יהיה בשבילה אותו דבר. אשמח מאוד אם אוכל לקבל תשובה היום, מראש.
תשובה: בשעה טובה, יהי רצון שתזכו לרוות ממנה רוב נחת ותגדל ביראת שמים. במנהגי ספירת העומר מוזכר איסור ניגון בכלי זמר וראוי להחמיר לשמוע מוזיקה, לכן אני מציע בפניך מספר אפשריות: א. המוזיקה שנאסרה היא מוזיקה המושמעת עם ליווי כלי נגינה, אך שירה בפה או בדיסקים ללא כלי נגינה (מוזיקה ווקלית) מותר. ב. מנהג איסור שמיעת מוזיקה - לילדים אין איסור ולכן אם יום ההולדת בהשתתפות ילדים שלא בני מצווה מותר. ג.לדחות את היום הולדת לל"ג בעומר או לאחריו. ד. לעשות סיום מסכת. ה.להשמיע שירים במידת הצורך לילדה. שיהיה בשעה טובה.
שאלה: לא להגיעה לבת מצווה אצל אחותי: יש לי אחות שרוב הפעמים אינה מגיעה לאירועים משפחתיים, דבר שלעיתים מאד חורה לי. יש ביננו קשר טוב אך אינה אוהבת לצאת מהבית ולכן אינה מופיעה באירועים משפחתיים שמחוץ לעיר או שמאחרת ויוצאת מוקדם (אף פעם לא אמרתי לה על זה דבר כדי לא לפגוע בה). בעוד כשבועיים יש לבתה בת מצווה מחוץ לעיר, והאמת שאין לי חשק להופיע מהסיבה הנ"ל. האם בגלל מצוות נקימה ונטירה עלי להופיעה לאירוע בשתיקה ובשמחה, ואפילו מבלי לומר לה אני כן מופיעה באירוע שלך למרות שאת לא היית מופיעה בשלי?
תשובה: לא תקום ולא תטור. בואי אליה בשמחה ואל תעירי דבר.
שאלה: עץ פרי בחצר בנין של השכנים: האם מותר לקטוף מפירות של עץ? העץ ממוקם בצידו של בנין מגורים והענפים שלו עוברים גם לחצר של הבנין הסמוך. מדובר בעץ שסק בוגר שהפירות שלו כבר בשלים וחלקם כבר נופלים. לא ידוע לי האם ועד הבלוק של אותה חצר מקפיד על זה אבל נראה שגם אחרים קוטפים משם. האם מותר לקחת מהפירות? במידה וכן, צריך להפריש משהו?
תשובה: וברכת ד' אם הפירות על העץ צריך לבקש רשות. אבל אם הפירות נפלו כבר, א"כ זה הפקר ואפשר לאכול ללא תרומות ומעשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גילוח בספירת העומר לרופא: נשאלה שאלה על גילוח בספירת העומר למי שעובד עם לקוחות בחנות, והתשובה היתה שאם יש הפסד משמעותי ניתן, אם כי עדיף להתגלח רק לכבוד שבת, ר"ח וכו. השאלה היא, מה לגבי רופא? השאלה נשאלה בהמשך לשאלה "גילוח בספירת העומר לעובד עם לקוחות בחנות"
תשובה: רופא טוב לא מבריח חולים בגלל זקן ספירה.
שאלה: שכח לבער מעשרות בפסח : מי ששכח לבער את המטבע של מעשר שני בע"פ או בערב ז של פסח, מה יעשה עכשיו?
תשובה: וברכת ד' יבער עכשיו את המטבע כולה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ללמוד לפני חצות ולפרסם רשעים: 1 מותר ללמוד הלכות בלילה לפני חצות? 2 ראיתי שאחרי שאני אומר תיקון חצות להגיד קדיש על ישראל. צריך להגיד גם אם אני לבד? 3 מה ההגדרה של רשע שמצוה לפרסם שהוא רשע? 4 אם אני יוצא למסעדה עם חברים ויוצא שפעם אני משלם יותר פעם הם, זה נקרא ריבית?
תשובה: 1.כן. 2.לא צריך. 3.רק בי"ד קובע. 4. נתינה כזו היא בגדר מתנה.
שאלה: אלהי נשמה והמעביר שינה: אדם שהיה ער כל הלילה אך ישן ביום לפני - לגבי ברכות התורה מבואר במשנה ברורה שמועילה השינה ביום לכולי עלמא ויוכל לברך בבוקר ברכות התורה. מה הדין לגבי אלהי נשמה והמעביר שינה - האם ייצא ע"י אחר או שבמקרה זה יוכל לברך בעצמו?
תשובה: עליו לצאת על ידי אחר. אם ישן בלילה על מיטתו כחצי שעה יוכל לברך בעצמו. אן אין אחר, יוכל לכוון בברכת "מחיה מתים" שבשמונה עשרה כנגד אלקי נשמה.
שאלה: שירה טיפולית בתשעת הימים: אני מבקשת להתייעץ עם כבוד הרב. בימים הקרובים מתחילה סדנה של עשרה מפגשים, לנשים בלבד, המועברת ע"י פסיכולוגית שהינה גם מוסיקאית. הסדנה עוסקת בהעצמה ובמודעות אישית, ועושה שימוש בכלי של שירה אישית וקבוצתית. בדקתי בלוח השנה ומצאתי שהמפגש האחרון יחול ב ג אב, תשעת הימים. ביקשתי ממעבירת הסדנה להתחשב ולדחות זאת, היא תשתדל בהחלט, אך אינה יכולה להתחייב כרגע כי זה תלוי בשאר המשתתפות. הסדנה נפתחת פעם בזמן רב, וברצוני להיוועץ בכבוד הרב האם עלי להימנע מלהרשם לסדנה בשל תאריך המפגש האחרון, שהינו, כפי שהבהירה לי המנחה - מפגש משמעותי ביותר לסגירת התהליך. ב אביגיל
תשובה: שיתאימו את השירים לאוירת חודש מנם אב